- Hindi News
- National
- डीएवी पब्लिक स्कूल महंगाई, जाति प्रथा और महिलाओं की दुर्दशा पर नाटक का मंचन
डीएवी पब्लिक स्कूल महंगाई, जाति प्रथा और महिलाओं की दुर्दशा पर नाटक का मंचन
डीएवी पब्लिक स्कूल में अंतर सदनीय उत्सव का आयोजन किया गया। मौके पर दयानंद, विवेकानंद, रामकृष्ण, राजाराम माेहन राय सदन के प्रतिभागियों ने एक से बढ़कर गीत, नृत्य नाटक प्रस्तुत कर लोगों को मंत्रमुग्ध कर दिया।
कार्यक्रम के दौरान चारो सदनों के बच्चों ने लघु नाटिका के माध्यम से महंगाई, जाति प्रथा, महिलाओं की दुर्दशा रक्तदान पर नाटक का मंचन कर सबों का मन मोह लिया। इस कार्यक्रम में हर्षित, जया, हनी, जिज्ञासा, आकर्ष राज, सिम्मी, रितिका, तुषार, मीनाक्षी, मुस्कान, अमन, जितेंद्र, आयुष, प्रियांशा, दनिशा, लक्ष्मी, पल्लवी, फैजल, सुद्धांशु, शाहिल, मिताली, परिधि, सिमरण आदि ने जीवंत अभिनय प्रस्तुत कर समाज को प्रेरणा दायक संदेश दिया। कार्यक्रम की शुरूआत अनुप्रिया ने एकल शास्त्रीय नृत्य से किया। तत्पश्चात विवेकानंद सदन के प्रीति, रामकृष्ण सदन की कृतिका शर्मा, राजाराम मोहन राय सदन की सौम्या ने एकल नृत्य प्रस्तुत कर सभी को झूमने पर मजबूर कर दिया। वहीं एकल शास्त्रीय गीत में दयानंद सदन की नैन्सी, विवेकानंद सदन की सताक्षी शरण, रामकृष्ण सदन की शाब्दी मूर्ति राजा राम मोहन राय सदन की नेहा ने मधुर गीत प्रस्तुत कर लोगों की खूब तालियां बटोरी। निर्णायक की भूमिका राकेश पांडेय, ताप्ती चक्रवर्ती, अमिता सिन्हा ने निभाई। मौके पर सूर्यकांत मिश्रा, दिनेश दुबे, अंगद मिश्रा, मनोज सिंह, पीवी खड़गा, वीणा कुमारी के अलावा अन्य शिक्षक-शिक्षकेतर कर्मचारी छात्र-छात्राएं मौजूद थे।
tgl_Latn sot_Latn hin_Deva hin_Deva hin_Deva hin_Deva